CELEX: C2004/300/67
Language: el
Date: 2004-12-04 00:00:00
Title: Υπόθεση C-435/04: Αίτηση για την έκδοση προδικαστικής αποφάσεως, που υπέβαλε το Cour de cassation (Βέλγιο) με απόφαση της 6ης Οκτωβρίου 2004, στην υπόθεση Sébastien Victor Leroy κατά Εισαγγελικής Αρχής

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/35
            
         Αίτηση για την έκδοση προδικαστικής αποφάσεως, που υπέβαλε το Cour de cassation (Βέλγιο) με απόφαση της 6ης Οκτωβρίου 2004, στην υπόθεση Sébastien Victor Leroy κατά Εισαγγελικής Αρχής
   (Υπόθεση C-435/04)
   (2004/C 300/67)
   Με απόφαση της 6ης Οκτωβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 14 Οκτωβρίου 2004, το Cour de cassation του Βελγίου, στο πλαίσιο της υποθέσεως Sébastien Victor Leroy κατά Εισαγγελικής Αρχής, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Απαγορεύουν τα άρθρα 49 έως 55 της Συνθήκης της 25ης Μαρτίου 1957, περί ιδρύσεως της Ευρωπαϊκής Κοινότητας, εθνική νομοθετική ρύθμιση κράτους μέλους απαγορεύουσα σε κατοικούντα και εργαζόμενο εντός αυτού του κράτους να χρησιμοποιεί εντός της επικρατείας του εν λόγω κράτους αυτοκίνητο η κυριότητα του οποίου ανήκει σε εταιρία χρηματοδοτικής μισθώσεως εγκατεστημένη σε άλλο κράτος μέλος, στην περίπτωση που το εν λόγω αυτοκίνητο δεν έχει καταχωριστεί στο πρώτο κράτος, έστω και αν έχει καταχωριστεί στο δεύτερο;